《再次韵酬进卿》
宋代·陈造

平生友仁今事贤，长裾每侍黄堂仙。
东方一士复石友，平安几堂邮音传。
斩新好语来翩联，当念醉叟方逃禅。
亦知平处古人上，更卜气苏君子前。
敢辞敝帚为君出，眢井尘生不受汲。
但思共坐莲荡风，云锦明船月升璧。
把酒一欢当及时，定拚费日仍费诗。
转头相望便淮浙，已办雇直呼篙师。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进士，以词赋闻名艺苑，撰《芹宫讲古》，阐明经义，人称“淮南夫子”。范成大堂其诗文谓“使遇欧、苏，盛名当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。